text: [{"text_idx": "#000000", "text": "Samb\u00e6rt To\u0301rshavnar kommunu, so hava borgarar sja\u0301lvir a\u0301byrgdina av at halda si\u0301tt \u00f8ki og gongubreytini framman fyri si\u0301na ogn rudda\u00f0 og salta\u00f0a."}, {"text_idx": "#000001", "text": "By\u0301linga- og i\u0301bu\u0301\u00f0arvegir koma seinast i\u0301 r\u00f8\u00f0ini av vegum, i\u00f0 ver\u00f0a rudda\u00f0ir og salta\u00f0ir av kommunu. Vit i\u0301 nevndini vilja ti\u0301skil heita a\u0301 allar i\u0301bu\u0301gvar um at taka s\u00e6r salt u\u0301r saltkassunum, sum standa framvi\u00f0 vegunum, solei\u00f0is at ta\u00f0 er kla\u0301rt at bru\u0301ka, ta\u0301 i\u00f0 frosti\u00f0 kemur. Er saltkassin to\u0301mur, ber til at bo\u00f0a\u00f0 kommununi beinlei\u00f0is fra\u0301 a\u0301 ella send eina a\u0301heitan til okkum i\u0301 nevndini, so bera vit bo\u00f0ini vi\u0301\u00f0ari."}, {"text_idx": "#000002", "text": "Um no\u0301gvur kavi legst, eru somu treytir galdandi. Ru\u0301m ti\u0301\u00f0 kann ganga, a\u0301\u00f0renn maskinur fra\u0301 kommununi koma at grava, og ti\u0301 hava vit sja\u0301lvi a\u0301byrgdina av at ta\u00f0 er ra\u0301\u00f0iligt at koyra, a\u0301\u00f0renn fari\u00f0 ver\u00f0ur avsta\u00f0. Um vit eru fleiri, sum fara u\u0301t vi\u00f0 spakanum, ver\u00f0ur l\u00e6ttari hja\u0301 okkum \u00f8llum at fer\u00f0ast trygt."}, {"text_idx": "#000003", "text": "Si\u0301 n\u00e6rri kunning um skyldur hja\u0301 borgarum og kavaruddingina hja\u0301 kommununi a\u0301:"}, {"text_idx": "#000004", "text": "Nevndin hevur kanna\u00f0 m\u00f8guleikan at fa\u0301a privatan veitara at taka s\u00e6r av kavaruddingini i\u0301 by\u0301linginum, men hendan loysnin er alt ov kostna\u00f0armikil fyri felagi\u00f0. So go\u0301\u00f0u tit \u00f8ll, lat okkum hja\u0301lpast at vi\u00f0 at halda by\u0301lingin tryggan b\u00e6\u00f0i fyri koyrandi og gangandi nu\u0301 i\u0301 vetur."}, {"text_idx": "#000005", "text": "At enda vilja vit heita a\u0301 i\u0301bu\u0301gvar um yvirh\u00f8vur at vi\u0301sa varsemi og ansa eftir ikki at seta bilar i\u0301 sving og onnur st\u00f8\u00f0, har sy\u0301ni\u00f0 ver\u00f0ur ringt. Parkeringsvi\u00f0urskiftini eru avmarka\u00f0, og ti\u0301 er umra\u0301\u00f0andi, at hu\u0301skir vi\u00f0 fleiri bilum enn tey hava pla\u0301ss fyri i\u0301 egnum tu\u0301ni parkera solei\u00f0is, at bilarnir standa til so li\u0301tlan ampa fyri fer\u00f0sluna sum til ber."}, {"text_idx": "#000006", "text": "Leygardagin 8. mai er a\u0301rligi ruddingardagurin og vit fara at rudda og fri\u0301\u00f0ka um inni a\u0301 G\u00f8tu."}, {"text_idx": "#000007", "text": "No\u0301gvu stormarnir i\u0301 vetur si\u0301ggjast aftur i\u0301 grannalagnum og no\u0301gvasta\u00f0ni er bru\u0301k fyri eini vinaligari hond at rudda, lu\u0301ka og hampa um."}, {"text_idx": "#000008", "text": "Vit m\u00f8tast sum vant kl. 10 i\u0301 By\u0301lingshu\u0301sinum til kaffi/te, sunkist og kringlu. I\u0301 a\u0301r eru b\u00e6\u00f0i rudding og n\u00f8kur l\u00f8tt projekt a\u0301 skra\u0301nni, so ju\u0301 fleiri vit eru, ju\u0301 betri."}, {"text_idx": "#000009", "text": "Vit enda ruddingardagin vi\u00f0 at grilla pylsur kl. 13 i\u0301 fri\u0301horninum a\u0301 Ni\u00f0arug\u00f8tu undir By\u0301lingshu\u0301sunum."}, {"text_idx": "#000011", "text": "Jo\u0301lahugni og jo\u0301ladekoratio\u0301nir i\u0301 by\u0301lingshu\u0301sunum 23.nov kl 19 \u2013 21"}]